คงมุมมองเชิงบวกต่อธุรกิจโรงกลั่น Energy Sector
9 กุมภาพันธ์ 2566

คงมุมมองเชิงบวกต่อธุรกิจโรงกลั่น Energy Sector
เมื่อวานนี้ มติของ EU ในการระงับการนำเข้าน้ำมันสำเร็จรูปจากรัสเซียมีผลบังคับใช้ คาดว่าราคาดีเซลจะผันผวนในระยะสั้นจากค่าขนส่ง/ส่วนชดเชยความเสี่ยงที่สูงขึ้น
คาดผลกระทบเล็กน้อยจากการกำหนดเพดานราคาดีเซลของรัสเซียที่ USD 100/bbl ซึ่งจะช่วยไม่ให้ราคาดีเซลพุ่งสูงขึ้น แม้การระงับซื้อของ EU เริ่มมีผลแล้ว
โอกาสการส่งออกดีเซลของรัสเซียมายังเอเชียลดลงจากแนวโน้มที่มุ่งไปสู่ภูมิภาคอื่น สต็อกดีเซลอยู่ในระดับต่ำและการปิดโรงกลั่นค่อนข้างมากจะหนุน GRM ในช่วง 1H66
มุมมอง KS
มองบวกต่อกลุ่มโรงกลั่นเนื่องจากเราคาดว่าปีนี้จะเป็นอีกปีที่จะมีการปิดซ่อมบำรุงโรงกลั่นในภูมิภาคจำนวนมากในช่วงเดือนมี.ค.-มิ.ย. 2566 ในขณะเดียวกัน ความเสี่ยงขาลงจากการส่งออกน้ำมันสำเร็จรูปจากรัสเซียมายังเอเชียก็น้อยลงหลังจากข้อมูลการขนส่งสินค้าพลังงานจากบริษัทวิเคราะห์ด้านพลังงาน "Vortexa" แสดงให้เห็นว่าการส่งออกน้ำมันดีเซลของรัสเซียมุ่งไปยังละตินอเมริกา แอฟริกา และตุรกี ดังนั้น เราจึงยังคงชอบบริษัทโรงกลั่นที่เน้นผลิตน้ำมันดีเซลเป็นหลัก ได้แก่ BCP (“ซื้อ” ราคาเป้าหมาย 42.50 บาท) และ TOP (“ซื้อ” ราคาเป้าหมาย 62.0 บาท)
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #หุ้น #หุ้นไทย #ข่าวหุ้น #ลงทุน #Energy